આપણા દેશમાં આવી ફેક રેપ કેસની એટલે કે રેપની ખોટી ફરિયાદોની ઘટનાઓ વધી રહી છે. આવી ફરિયાદોને કારણે ખરેખર રેપનો ભોગ બની હોય એવી ઘણી સ્ત્રીઓ સામે પણ શંકા ઉઠાવાય છે. ગયા વર્ષે એક આંતરરાષ્ટ્રીય ન્યૂઝ સંસ્થાએ ફેક રેપ કેસીસ વિશે એક સ્ટોરી તૈયાર કરી હતી એમાં ચોંકાવનારી માહિતી બહાર આવી હતી. એ સંસ્થાએ એક પ્રતિષ્ઠિત અંગ્રેજી અખબારની સિનિયર જર્નાલિસ્ટ રુક્મિણી શ્રીનિવાસનનો ઇન્ટરવ્યૂ પણ કર્યો હતો. ડેટા જર્નાલિસ્ટ તરીકે જાણીતાં રુક્મિણી શ્રીનિવાસન મુંબઈથી દિલ્હી શિફ્ટ થયાં પછી તેમણે 2013માં દિલ્હીમાં નોંધાયેલા 460 રેપ કેસીસનો અભ્યાસ કર્યો હતો. એ તમામ કેસમાં ટ્રાયલ કોર્ટના ચુકાદા આવી ગયા હતા.